CELEX: 32012R0135
Language: et
Date: 2012-02-16 00:00:00
Title: Komisjoni määrus (EL) nr 135/2012, 16. veebruar 2012 , millega muudetakse jäätmesaadetisi käsitlevat Euroopa Parlamendi ja nõukogu määrust (EÜ) nr 1013/2006 seoses kõnealuse määruse IIIB lisasse lisatavate teatavate liigitamata jäätmeliikidega  EMPs kohaldatav tekst

17.2.2012   
            
            
               ET
            
            
               Euroopa Liidu Teataja
            
            
               L 46/30
            
         KOMISJONI MÄÄRUS (EL) nr 135/2012,
   16. veebruar 2012,
   millega muudetakse jäätmesaadetisi käsitlevat Euroopa Parlamendi ja nõukogu määrust (EÜ) nr 1013/2006 seoses kõnealuse määruse IIIB lisasse lisatavate teatavate liigitamata jäätmeliikidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõike 1 punkti b,
   ning arvestades järgmist:
   
               (1)
            
            
               Iirimaa, Luksemburg, Madalmaad, Austria ja Soome esitasid taotluse, et komisjon kaaluks teatavate liigitamata jäätmeliikide lisamist määruse (EÜ) nr 1013/2006 IIIB lisasse.
            
         
               (2)
            
            
               Komisjon sai kätte Bulgaaria, Tšehhi Vabariik, Saksamaa, Prantsusmaa, Ungari, Madalamaade, Austria, Poola, Soome ja Rootsi märkused määruse (EÜ) nr 1013/2006 IIIB lisasse rohelise nimekirja jäätmete lisamiseks esitatud taotluste vastuvõetavuse kohta.
            
         
               (3)
            
            
               Võttes arvesse kõnealuseid märkusi, soovitas komisjon Iirimaal, Madalmaadel ja Soomel esitada 22. märtsi 1989. aastal vastuvõetud Baseli konventsiooni ohtlike jäätmete üle piiri viimise ja kõrvaldamise kontrolli käsitleva konventsiooni (Baseli konventsiooni) (2) sekretariaadile taotlused uute kannete lisamiseks Baseli konventsiooni IX lisasse, järgides Baseli konventsiooni COP8 otsust VIII/15 seoses Baseli konventsiooni VIII ja IX lisas loetletud jäätmete nimekirjade läbivaatamis- või kohandamismenetluse läbivaatamisega.
            
         
               (4)
            
            
               Soome, Madalmaad ja Iirimaa esitasid vastavalt 14. jaanuaril 2011, 25. jaanuaril 2011 ja 1. veebruaril 2011 Baseli konventsiooni sekretariaadile taotlused lisada uued kanded Baseli konventsiooni IX lisasse. Kuni tehakse otsus lisada liigitamata kanded Baseli konventsiooni asjaomastesse lisadesse või OECD nõukogu otsusesse C(2001)107/final, milles käsitletakse otsuse C(92)39/final (taaskasutatavate jäätmete üle piiri toimetamise kontrolli kohta) läbivaatamist (OECD otsus), võib kõnealused kanded ajutiselt lisada määruse (EÜ) nr 1013/2006 IIIB lisasse.
            
         
               (5)
            
            
               Seepärast tuleks määrust (EÜ) nr 1013/2006 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas Euroopa Parlamendi ja nõukogu direktiivi 2008/98/EÜ (3) artikli 39 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1013/2006 IIIB lisa asendatakse käesoleva määruse lisa tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 190, 12.7.2006, lk 1.
   
      (2)  EÜT L 39, 16.2.1993, lk 3.
   
      (3)  ELT L 312, 22.11.2008, lk 3.
   
      LISA
      
         
            „IIIB LISA
            
               ROHELISSE NIMEKIRJA KANTUD JÄÄTMED, MIS OOTAVAD KAASAMIST ARTIKLI 58 LÕIKE 1 PUNKTIS B OSUTATUD BASELI KONVENTSIOONI VÕI OECD OTSUSE VASTAVATESSE LISADESSE
            
            
                        1.
                     
                     
                        Olenemata sellest, kas jäätmed on käesolevas nimekirjas nimetatud, ei või nende suhtes kohaldada artiklis 18 sätestatud üldnõudeid, kui nad on teiste ainetega saastunud nii, et
                        
                                    a)
                                 
                                 
                                    jäätmetega seotud oht suureneb piisavalt, et nende suhtes võiks Euroopa Parlamendi ja nõukogu direktiivi 2008/98/EÜ (1) III lisas loetletud ohtlikke omadusi arvesse võttes kohaldada eelneva kirjaliku etteteatamise ja nõusoleku menetlust või
                                 
                              
                                    b)
                                 
                                 
                                    jäätmete taaskasutamine keskkonnaohutul viisil ei ole võimalik.
                                 
                              
                  
                        2.
                     
                     
                        Käesolevas lisas on nimetatud järgmised jäätmeliigid:
                        
                                    BEU01
                                 
                                 
                                    Laminaati sisaldava kleebise jäätmed, mis sisaldavad kleebise tootmisel kasutatud toormaterjale ega kuulu Baseli konventsiooni kandesse B3020
                                 
                              
                                    BEU02
                                 
                                 
                                    Kasutatud vedelikupakendite eeltöötlemisel tekkinud eraldamata plastpuru
                                 
                              
                                    BEU03
                                 
                                 
                                    Kasutatud vedelikupakendite eeltöötlemisel tekkinud eraldamata alumiinium-plastpuru
                                 
                              
                                    BEU04
                                 
                                 
                                    Komposiitpakend, mis sisaldab peamiselt paberit ja mõnel määral plaste, mis ei sisalda jääke ega kuulu Baseli konventsiooni kandesse B3020
                                 
                              
                                    BEU05
                                 
                                 
                                    Puhtad biolagunevad jäätmed, mis on pärit põllumajandusest, aiandusest, metsandusest, aedadest, parkidest ja kalmistutest
                                 
                              
                  
                        3.
                     
                     
                        Käesolevas lisas loetletud jäätmesaadetised ei piira nõukogu direktiivi 2000/29/EÜ (2) sätete, sealhulgas selle artikli 16 lõike 3 kohaselt vastuvõetud meetmete kohaldamist.
                     
                  
      
      
         (1)  ELT L 312, 22.11.2008, lk 3.
      
         (2)  EÜT L 169, 10.7.2000, lk 1.”